A következő, az 1993-as szezont nagyszerűen kezdte meg, hiszen a hazai versenyén, a brazil futamon a negyedik helyen végzett. Formáját azonban nem tudta megőrizni. A szezonból inkább csak annyi maradt meg az emberek emlékezetében, hogy az olasz nagydíjon Monzában megpróbálta megelőzni a célegyenesben csapattársát, Pierluigi Martinit. autója azonban nekiütközött társa autójának, bukfencet vetett és valahogyan visszakerült a megmaradt három kerekére.